
ASUNTO-OSAKKEEN KAUPPAKIRJA
1. Kaupan osapuolet
Myyjä			Etunimi Sukunimi
Henkilötunnus		010180-0123
Omistusosuus		1/1	
Osoite			Kotikatu 10 A 1, 60200 Seinäjoki
Puhelin			050 1231231
Sähköposti			info@sähköposti.fi

Käytetään myöhemmin nimitystä ”Myyjä”

Ostaja			Etunimi Sukunimi
Henkilötunnus		010180-1234
Omistusosuus		1/1
Osoite			Kotikuja 9 B, 00930 Helsinki
Puhelin			040 1231231
Sähköposti			ostaja@sähköposti.fi		
		
Käytetään myöhemmin nimitystä ”Ostaja”

2. Kaupan kohde

Kaupan kohde		Asunto Oy Ostokohde
Osoite			Kotikatu 3, 00000 Kaupunki
Y-tunnus			0101012-2
Osakkeet			105-139 (35kpl)
Osakeryhmätunnus		OHDYKQDPLAN8NL38
Oikeuttaa hallitsemaan huoneistoa	A1
Pinta-ala			34,5m2 (isännöitsijäntodistuksen ja yhtiöjärjestyksen mukaan)
Huoneisto käsittää		1h+kk
Pinta-alaa ei ole tarkistusmitattu. Kauppahinta ei ole pinta-alaperusteinen. 

3. Kaupan ehdot
3.1 Kauppahinta
Huoneiston A1 velaton kauppahinta on 47 000,00 euroa. Huoneistolla ei ole 29.9.2026 päivätyn isännöitsijäntodistuksen mukaan yhtiölainaa.

3.2 Maksuehdot
Kauppahinta 39.500,00 euroa maksetaan tilille FI55 3110 0011 0110 00 (Myyjän nimi) 1.11.2026 mennessä.
Tilisiirtoon kirjataan viestiksi: Kauppahinta Asunto Oy Ostokohde A1 osakkeista.
3.3 Omistusoikeus
Omistusoikeus kaupan kohteena oleviin osakkeisiin, ja sitä myöten niitä vastaaviin huoneistoihin, siirtyy ostajalle, kun koko kauppahinta on maksettu. Osakkeet ovat sähköisenä Maanmittauslaitoksen huoneistotietojärjestelmässä. Ostaja huolehtii omistusoikeuden rekisteröimisestä Maanmittauslaitokselle kauppasumman maksamisen jälkeen. Myyjä antaa tämän kauppakirjan allekirjoituksin suostumuksensa omistusoikeuden rekisteröintiin. Myyjä on tietoinen siitä, että Maanmittauslaitos kuulee häntä tarvittaessa suostumuksen aitouden varmistamiseksi ja että tätä tarkoitusta varten myyjän puhelinnumero ja sähköpostiosoite luovutetaan Maanmittauslaitokselle.
3.4 Huoneiston hallinta
Huoneistojen hallintaoikeus siirtyy ostajalle, kun kauppahinta on maksettu. 
Tällä kauppakirjalla myyjä siirtää huoneistojen voimassa olevan vuokrasopimuksen ostajalle omistus- ja hallintaoikeuden siirtyessä kaikkine oikeuksineen ja velvollisuuksineen ilman eri merkintää. Ostaja saa asunnon vuokratuoton 1.11.2026 alkaen, jos kauppahinta on maksettu 31.10.2026 mennessä.
Myyjän hallussa olevat alkuperäiset vuokrasopimukset luovutetaan ostajalle kaupanteon yhteydessä. Myyjä informoi vuokralaisia omistajanvaihdoksesta välittömästi omistusoikeuden siirtymisen jälkeen. Asuntojen mahdollinen vakuus siirretään ostajalle kauppojen jälkeen.
3.5 Huoneistosta aiheutuvat kustannukset
Myyjä vastaa hoito- ja pääomavastikkeista ja muista maksuista yhtiölle 31.10.2026 asti, jonka jälkeen niistä vastaa ostaja. Ostaja vastaa osakkeiden rekisteröimisestä huoneistorekisteriin aiheutuvat kulut, 89 €/osakesarja.
Myyjä vakuuttaa, että edellä sanottuja yhtiövastikkeita ja muita maksuja ei ole avoimena maksuvastuun siirtyessä ostajalle. Mikäli ostaja kuitenkin joutuu suorittamaan yhtiövastiketta tai muita yhtiölle meneviä maksuja asunto-osakeyhtiölain (1599/2009) 3 luvun 7 §:n perusteella myyjän omistusajalta ja vastoin kauppakirjan ehtoa vastikkeen maksamisesta, myyjä sitoutuu korvaamaan ostajalle niiden määrän korkolain mukaisine viivästyskorkoineen.
3.6 Kaupan kohteeseen tutustuminen
Ostaja hyväksyy asuinhuoneiston siinä kunnossa ja niine varusteineen kuin ne kaupantekohetkellä ovat.
Muutoin myyjän vastuu asunnon laatuvirheistä, oikeudellisista ja taloudellisista virheistä määräytyy asuntokauppalain 6. luvun mukaan.
Ostaja on tutustunut taloyhtiöön ja seuraaviin asiakirjoihin:
· Isännöitsijäntodistus
· Yhtiöjärjestys
· Tilinpäätös
· Kunnossapitotarveselvitys
· Energiatodistus
Allekirjoittamalla kauppakirjan ostaja vakuuttaa saaneensa edellä mainitut asiakirjat ja tutustuneensa niihin huolellisesti.
Ostaja on saanut kaupan kohteesta asuntojen markkinoinnissa annettavista tiedoista annetun asetuksen (130/2001) mukaiset tiedot. Lisäksi myyjä vakuuttaa antaneensa ostajalle kaikki ne tiedossaan olevat tiedot ja niissä mahdollisesti ennen kauppaa tapahtuneet tietoonsa tulleet muutokset, joiden voidaan olettaa vaikuttavan ostajan ostopäätökseen.
3.7 Tarpeisto
Kaupan yhteydessä ostajalle siirtyvät asuntokauppalain 6 luvun 3 §:ssä tarkoitetut tavanomaiseen tarpeistoon kuuluvat laitteet ja muut esineet. Myyjä ei kuitenkaan vastaa kauppaan kuuluvien laitteiden toiminnasta.
3.8 Lunastusoikeudet
Kaupan kohteena oleviin osakkeisiin ei isännöitsijäntodistuksen eikä yhtiöjärjestyksen mukaan kohdistu lunastusoikeutta.
3.9 Varainsiirtovero ja muut veroseuraamukset
Tästä kaupasta menevästä varainsiirtoverosta vastaa ostaja. Myyjä ja ostaja ovat tietoisia kauppaan mahdollisesti liittyvistä muista veroseuraamuksista.
3.10 Kauppakirjan hyväksyminen
Tämän kauppakirjan hyväksymme allekirjoituksillamme ja sitoudumme sitä noudattamaan.
3.11 Kauppakirjan jakelu
Tämä kauppakirja on allekirjoitettu Visma Sign-palvelun avulla.

4. Allekirjoitukset

Paikka ja aika:		Seinäjoella ______ / ______. 2026
Myyjä:			

			______________________________________
			Etunimi Sukunimi


Paikka ja aika:		Seinäjoella ______ / ______. 2026
Ostaja:				

______________________________________
			Etunimi Sukunimi

